দুটো জায়গা সম্পূর্ণ আলাদা। একদিকে আমি মানুষকে সার্বিকভাবে বিচার করেই কাজে নেওয়ার চেষ্টা করি। নির্দিষ্ট একটা দিক দেখে তাঁকে বাতিল করা মানে তাঁর কর্মদক্ষতার ওপর অবিচার করা। কিন্তু আরেকদিকে আমাকে যথেষ্ট কঠোর হাতেই কিছু সিদ্ধান্ত নিতে হয়। কাউকে অত্যন্ত নির্দয় ভাবেই বলতে হয়েছে চাকরি ছেড়ে দিতে। কিন্তু একটা কথা, পৃথিবীতে চাকরি চলে যাওয়াটাই সবচেয়ে খারাপ দিন নয়, এর চেয়েও খারাপ দিনের জন্য প্রস্তুত হয়ে থাকা উচিত।